पांच बजे के आसपास मनोजआदि गुरुकुल आये और प्रेस कांफेरेंस हुई . पत्रकारों के जाने के बाद वे लोग फिर सूरत के लिए निकल पड़े . माधवन, रमेश , सौरभ आदि गुरुकुल में ही रहे . शाम को गुरुकुल के मुख्य द्वार के सामने एक छोटा सा बाज़ार लगता है जिसमें गुटखा-तम्बाकू से लेकर आइसक्रीम और दूसरी अनेक चीजें बिकती हैं . गुरुकुल में आने वाले लोग मुख्य उपभोक्ता होते हैं . सूरत में मनोज , संजय और सुरजीत ने शरद गाँधी की अगुवाई में एक अन्य बड़े हीरा व्यापारी लव जी बाश्शा से मुलाकात की और उनके बादशाही नाश्ते का लाभ उठाया . फिर उन लोगों ने लव जी बाश्शा और ईश्वर ढोलकिया से साक्षात्कार रिकार्डकिया . वे दक्षिण गुजरात विश्वविद्यालय के कुलपति दक्षेस ठक्कर से मिलने गए . ठक्कर बड़े विद्वान हैं और उनकी चालीस सेअधिक पुस्तकें प्रकाशित हो चुकी हैं . दिलचस्प यह था कि 35 साल से डॉ ठक्कर ने सिनेमा नहीं देखा है . लेकिन सतीश कौशिक , केतन मेहता और अनेक बड़े फिल्मकारों से उनकी गहरी दोस्ती है .